Vladimir Bukovskij

Vladimir Konstantinovitsj Bukovskij (russisk: ; 1942–2019) var en sovjetiskfødt britisk politisk dissident, forfatter og politisk aktivist. 

Bukovskij var en av de første til å avsløre den utbredte bruken av psykiatriske fengsler mot politiske motstandere av kommunistregimet i Sovjetunionen. Han tilbrakte til sammen tolv år i forskjellige sovjetiske fengsler, arbeidsleirer og i psikhushkas som bestod av tvangsbehandling på psykiatriske sykehus som ble brukt av myndighetene mot spesielle fengsler. 

I 2015 ble han tiltalt i Storbritannia for besittelse av barnepornografi. noe han feilaktig beskyldte den russiske sikkerhetstjenesten for å stå bak. Han ble syk og døde før rettssaken ble avsluttet. 

 Liv og virke
 Bakgrunn
Bukovskij ble født øst i det europeiske Sovjetunionen, dit hans familie ble evakuert undre andre verdenskrig. Etter krigen returnerte de til Moskva der faren Konstantin (1908–1976) var en velkjent sovjetisk journalist.Konstantin Ivanovich Bukovsky, Kratkaya literaturnaya entsiklopedia. A Communist Party member from 1931 and a war correspondent //(1939-1945), after 1946 Konstantin Bukovsky worked for the Ogonyok magazine; he wrote about conditions in the Soviet countryside. 

 Aktivisme
I 1959 ble han utvist fra skolen han gikk på i hovedstaden Moskva for å ha opprettet og redigert sitt eget uautoriserte magasin, en samizdat. Bukovskij ble sendt til sovjetiske arbeidsleirer for anti-kommunistisk oppførsel. I 1960-årene sonet han nesten 18 måneder for å ha arrangert flere poesikvelder av forbudte litterære verker.

I desember 1965 prøvde han å organisere en massedemonstrasjon på Pusjkin-plassen i Moskva til forsvar for forfatterne Andrej Sinjavskij og Julij Daniel som også var politiske dissidenter. Tre dager før den planlagte demonstrasjonen, ble Bukovskij arrestert av det hemmelige politiet og satt i arbeidsleirer frem til juli 1966. 

I januar 1967 ble han arrestert for å organisere en demonstrasjon til forsvar for Aleksandr Ginsburg, Jurij Galanskov og andre dissidenter. Han tilbrakte de neste tre årene i fengsel og ble løslatt igjen i januar 1970. 

I 1971 klarte Bukovskij å smugle ut til Vesten en over 150 sider stor rapport som dokumenterte det vedvarende og grove misbruket som foregikk på psykiatriske institusjoner av politiske grunner overalt i Sovjetunionen. Denne informasjonen kom ut til menneskerettighetesaktivister over hele verden (inkludert inne i landet) og var et påskudd for at han ble arrestert senere det samme året. 

I en rettssak i januar 1972 ble Bukovskij anklaget for å bakvaske den sovjetiske psykiatrien, ha mye kontakt med utenlandske journalister som var forbudt, og at han var i besittelse og drev med distribusjon av antikommunistisk materiale. Dette førte til syv års fengsel. 

I 1976 ble han utvekslet for den chilenske kommunistlederen Luis Corvalan. 

Bukovskij var blant de 34 første som signerte ett anti-Putin manifest som ble kalt «Putin må gå» som ble publisert på internett den 10. mars 2010.

Han døde på Addenbrookes sykehus i Cambridge i Storbritannia 27. oktober 2019.

Referanser

 Eksterne lenker 



Kategori:Personer fra Belebej rajon
Kategori:Personer fra Moskva
Kategori:Russiske forfattere
Kategori:Sovjetiske aktivister
Kategori:Varslere (arbeidsliv)
Kategori:Personer dømt for forbrytelser